Wii

**Wii** er en spillkonsoll som er utgitt av Nintendo i 2006. Den ble første gang vist fram på E3-messen i Los Angeles 2005. Konsollen gikk inntil 27. april 2006 under kodenavnet **Nintendo Revolution**. Navnet Wii uttales likt som det engelske ordet «we», for å symbolisere konsollens inkluderende natur. Nintendo ønsker med Wii å bryte ned muren mellom spillere og ikke-spillere og med dette skape en omvelting i videospillindustrien.

Wii ble først utgitt i Nord-Amerika og Sør-Amerika 19. november 2006. Konsollen ble utgitt i Japan den 2. desember 2006 og i Europa den 8. desember 2006.

Wii U, oppfølgeren til Wii, ble lansert i 2012.

## Tekniske spesifikasjoner
Wii inneholder en prosessor laget av IBM, som er gitt kodenavnet «*Broadway*». grafikkprosessoren i maskinen er produsert av ATI, og går under kodenavnet «*Hollywood*». Nintendo har vist seg motvillige til å avsløre noen utdypende detaljer om de tekniske spesifikasjonene så langt, men mye tyder på at rent ytelsesmessig vil Wii legge seg et sted bak både Sonys PlayStation 3 og Microsofts Xbox 360.

Wii kommer med 512 MB innebygget flashbasert lagringsminne, og har SD-kort-støtte for ytterligere lagringskapasitet. Den har to USB 2.0-porter. Konsollen støtter progressiv scan, altså bilder i 480p, som også GameCube gjorde. PAL-konsollen og spillene støtter også progressive scan. Wiis bildemoduser er widescreen, standard og 60hz, 50hz og HD 480p. De nåværende tilgjengelige kablene for bilde og lyd er kompositt (kabelen som følger med maskinen), RGB-scart og komponent.

Wii er den eneste konsollen i den syvende generasjonen som er fullt bakoverkompatibel med tidligere konsoller.

Det er nå bekreftet at det ikke vil bli mulig å spille av DVD-plater på konsollen, grunnen til dette er at Nintendo mener at alle har en DVD-spiller og at konsollen ville blitt dyrere med muligheten for det. En versjon med DVD-spiller er bekreftet for lansering i Japan, men der er uklart om denne blir utgitt i Europa også.

## Design
Wii er størrelsesmessig Nintendos minste hjemmekonsoll hittil, og samtidig den syvende generasjonens minste konsoll. Den er omtrent like bred som tre DVD-cover og kun litt lengre. Konsollen har hittil vært vist i fem farger: sort, hvit, platina, rød og grønn, men er foreløpig kun lansert som hvit og sort. På E3-messen ble det vist fram Wii-kontrollere i flere fargevarianter.
## Håndkontroll

Håndkontrollen til Wii er formet som en TV-fjernkontroll ved at den er avlang og kan holdes i én hånd. Den kan vendes 90 grader og dermed brukes som en mer tradisjonell håndkontroll. Den er også utstyrt med sensorer som registrerer hvor kontrollen er i rommet, og spillene kan derfor også reagere på spillerens bevegelse i virkeligheten. Håndkontrollen kan med andre ord bli brukt til for eksempel et sverd, en pistol eller et annet redskap. Den har også innebygget høyttaler for å forsterke lydeffekter i spill.

Kontrollen har også en port på undersiden, som åpner for forskjellige typer tilbehør, som for eksempel «Nunchuk», en liten analog spak med to knapper og en bevegelsessensor. Under E3 2006 kunne man også se to nye forslag til slikt tilbehør: en lyspistol og en kontroll som kunne bli brukt til tradisjonelle spill, for eksempel ved Virtual Console. Sistnevnte har allerede kommet på markedet og kalles Classic Controller. Nunchuk-en registrerer også bevegelse ved hjelp av gyro. Det brukes i bokse-delen i *Wii Sports*, som følger med. Der slår du, og beskytter deg med Wii Remote og nunchuk.

## Virtual Console
Via Wii Shop Channel kan man kjøpe et utvalg av spill til Wiis Virtual Console utgitt til tidligere konsoller. (NES, SNES og N64) over internett via *Virtual Console*. Nintendo har også sikret seg rettigheten til å publisere spill fra Sega Master System, Sega Mega Drive, Neo Geo, commodore 64 og Turbografx i tillegg til såkalte "arcade" spill som også blir solgt på denne måten. I tillegg vil det også være mulig for litt mindre spillutviklere å utvikle nye spill som kan selges over Virtual Console. Disse spillene blir lastet ned på Nintendo Wiis innebygde 512 MB med flashminne. Nintendo Wii spiller av den grunn av spill fra 8 konsoller totalt.

## WiiConnect24
Wii kan settes i en standby-modus og være tilkoblet Internett til alle tider samtidig som den bruker svært lite strøm ved hjelp av WiiConnect24. Dette åpner for mange muligheter, for eksempel automatiske oppdateringer da konsollen egentlig er avslått, eller i spill som Animal Crossing der venner og bekjente kan besøke byen din selv om du ikke spiller selv.
Dette gjør det også mulig å motta meldinger via e-post eller direkte fra andre Wii-konsoller mens maskinen er avslått. Når man mottar en ny melding vil det blå lyset der man setter inn spilledisken aktiveres.

## Wii-kanaler (Wii Channels)
En Wii Channel er en liten applikasjon som lar brukeren få enkel tilgang til deler av konsollens programvare. Det være seg internettleser, butikk-kanal, figurmaker eller spill. I juni 2013 avsluttet Nintendo oppdatering av flere kanaler, deriblant Mii Contest-, Everybody Votes- og Nintendo-kanalen, i tillegg til kanalene som innhenter værmeldinger og nyheter.

### Nettbutikk (Wii Shop Channel)
**Wii Shop Channel** var en tjeneste hvor brukeren kunne laste ned spill og progamvare for Wii. Tjenesten var delt inn i tre avdelinger: Virtual Console, WiiWare og Wii Channels (Wii-kanaler).

For å betale for nedlastningene ble det benyttet virtuell valuta som går under navnet «Wii Points» (Wii-poeng). Wii Points kunne kjøpes i Wii Shop Channel med Visa eller kredittkort, eller i fysiske utgaver som kom på skrapekort. 1000 Wii Points tilsvarte 10 euro i Europa.

Den 30. januar 2019 ble Wii Shop Channel lagt ned.

### Figurmaker (Mii Channel)
**Mii Channel** er en kanal som følger med Wii. Med denne kanalen kan brukeren lage ulike figurer som fungerer som lagringsprofiler/spillere i enkelte spill, for eksempel *[[Wii Play]]*, *[[Wii Sports]]* og **'. Hver figur kalles for en «Mii» (uttales som det [[engelsk språk|engelske]] ordet «me.») Hvis du ønsker det, kan du la Mii-ene dine vandre over til andre Wii-eiere som er lagret i adresseboken på Wii-konsollen. Det er også mulig å sende Mii-er enkeltvis. Mii-figurene kan lagres i Wii-remote, hvor det er plass til opptil åtte Mii-er, slik at spilleren kan ta dem med seg til andre Wii-eiere.

=== Lyd og bildefremviser (Photo Channel) ===
I **Photo Channel** kan brukeren se og redigere bilder (kun [[JPEG]]-format) og se film (kun [[MJPEG]]-format) overført via [[Secure Digital|SD-kort]] eller tilsendt med e-post. Brukeren kan også lage en «videopresentasjon» (en: slideshow) og legge til musikk (kun [[MP3]] eller [[Advanced Audio Coding|AAC]]-format). Brukeren kan også bruke Photo Channel til å lage puslespill av bildene. Bildene kan være opptil 8192x8192 og filmene opptil 848x480 [[piksel|piksler]].

Den 11. desember 2007 slapp Nintendo ut en oppdatering til Photo Channel, som går under navnet "Photo Channel 1.1". Oppdateringen eliminerer støtten til MP3-filer, men gir til gjengjeld støtte for [[Advanced Audio Coding|AAC]]-filer. En ny funksjon lar spillere velge å bruke et av bildene sine som ikon for kanalen.

=== Nettleser (Internet Channel) ===
**Internet Channel** er en [[Opera (nettleser)|Opera]]-basert [[nettleser]] utviklet av [[Opera Software]] i samarbeid med Nintendo til Wii. Nettleseren var gratis fram til juni 2007. Etter juni må man betale 500 Wii Points for å kunne laste ned nettleseren og bruke den. En gratis prøveversjon av nettleseren ble tilgjengelig i Shop Channel den [[22. desember]] [[2006]], den endelige versjonen av nettleseren kom ut [[12. april]] [[2007]].<br />Den 1. september [[2009]] ble nettleseren gjort gratis for alle.

=== Værmelding (Forecast Channel) ===
Med **Forecast Channel** er det mulig å få ferske værmeldinger via Wii-konsollen. Kanalen leverer kortidsvarsel, langtidsvarsel og et detaljert verdenskart, med væroversikt for alle verdensdeler. Verdenskartet fungerer på samme måte som [[Google Earth]]. På skjermen vises en tredimensjonal globus som man kan spinne for å navigere, samt zoome inn og ut, og forandre vinkel. Værkanalen ble gjort tilgjengelig via en systemoppdatering [[19. desember]] [[2006]].

=== Nyheter (News Channel) ===
Med **News Channel** kan man holde seg oppdatert på nyheter fra hele verden via Wii-konsollen. Nyhetene sorteres i diverse kategorier, og kan velges fra en liste. Det er mulig å se dem i et "slideshow", hvor små utdrag fra nyhetene vises i korte perioder. Tekststørrelsen kan du velge selv ved å zoome inn og ut med + og - knappene. Nyhetene leveres også med bilder, og oppdaterer seg selv via WiiConnect24 hver time. Nyhetskanalen ble gjort tilgjengelig via en systemoppdatering [[27. januar]] [[2007]].

=== Avstemning (Everybody Votes Channel) ===
**Everybody Votes Channel** er en kanal til Wii som fungerer som en interaktiv stemmeseddel, og lar spillere delta i avstemninger over internett. På denne kanalen stilles det tre nasjonale spørsmål i tillegg til ett internasjonalt spørsmål hver uke om forskjellige temaer, med to svaralternativer. Spørsmålene er i stil med «Hva liker du best av X og Y?» Man kan så gjette hva flertallet kommer til å svare. Når avstemmningen er offentliggjort blir det gitt ut en statistisk oversikt over resultatene, både nasjonalt og internasjonalt. Man vil også få en statistikk over sine egne stemmer. Stemmene vil knyttes til [[Mii]]-profiler, og man kan ha opptil seks forskjellige [[Mii]]-profiler registrert på Everybody Votes Channel. Everybody Votes Channel ble gjort tilgjengelig helt uannonsert via Wii Shop Channel [[13. februar]] [[2007]].

=== Miikonkurranser (Mii Contest Channel) ===
**Mii Contest Channel** er en kanal som lar spillere sende inn egenproduserte Miier. Miiene blir lagt ut på internett, hvor de blir gjort tilgjengelige for andre spillere. Med jevne mellomrom dukker det opp konkurranser. Her får man tildelt et tema, hvor man kan lage og sende inn en Mii som passer til det gjeldende temaet, innefor en gitt tidsfrist. Når fristen for bidrag er ute, kan spillere velge ut tre Miier å stemme på. Miien som sanker flest stemmer vinner konkurransen. Mii Contest Channel ble tilgjengelig som en gratis nedlastning fra Wii Shop Channel den [[11. november]] [[2007]].

=== Nintendo-kanalen (Nintendo Channel) ===
**Nintendo Channel''' lar folk se på videoer fra Nintendo, slik som trailere, intervju, TV-reklamer og til og med laste ned demoer og spilloppdateringer til din Nintendo DS. Kanalen inneholder spill-infosider og lar deg fortelle hva du synes om spill du har spilt (ekskludert spill med 18+). Det finnes også en søke-funksjon som lar deg finner de spillene du har lyst på. Finner den noen spill som er tilgjengelige i Wii Shop Channel lar den deg gå rett inn til kanalen slik at du kan kjøpe spillet med en gang. Nintendo Channel ble tilgjengelig for gratis nedlasting fra Wii Shop Channel 30. mai 2008. Akkurat som Wii Shop Channel, oppdateres Nintendo Channel en gang i uken.

## Referanser


## Eksterne lenker
* 
* Tendografen.net 
* http://nintendo.no